Agus Salim

Agus Salim utawi Haji Agus Salim (kanthi asma lair Mashudul Haq (ateges "pembéla kebenaran"); ) inggih punika salah satunggalipun pejuang kamardikan Indonésia. Agus Salim miyos saking pasangan Angku Sutan Mohammad Salim kaliyan Siti Zainab. Ramanipun inggih punika kepala jaksa wonten ing Pengadhilan Tinggi Riau. Pendhidhikan dhasaripun dipunlampahi wonten ing Europeesche Lagere School (ELS), sekolah mirunggan kanggé laré-laré Éropa. Sasampunipun lulus saking ELS, Agus Salim nglajengaken sekolah wonten Hoogere Burgerschool (HBS) ing Batavia. Wonten sekolah ngriku, Agus Salim pikantuk gelar lulusan ingkang saé piyambak ing HBS se-Hindiya Walanda. Sasampunipun lulus saking HBS, Agus Salim lajeng nyambut damel dados penerjemah tuwin ambiyantu notaris wonten ing satunggaling kongsi pertambangan ing Indragiri. Nalika taun 1906, Agus Salim tindak dhateng Jeddah, Arab Saudi kanggé makarya wonten ing Konsulat Walanda. Wiwit taun 1915, Agus Salim lajeng dados redhaktur 2 wonten ing Harian Neratja. Boten dangu, Agus Salim lajeng anjawat dados ketua redhaksi.
Agus Salim lajeng palakrama kaliyan Zaénatun Nahar lajeng dipunkaruniani wolung lare. Pandamelanipun wonten babagan jurnalistik andadosaken Agus Salim anyepeng Pemimpin Harian Hindia Baroé wonten ing Jakarta.
Salajengipun Agus Salim ngadegaken Surat kabar Fadjar Asia. Agus Salim dados redhaktur wonten Harian Moéstika ing Yogyakarta saha mbikak kantor Advies en Informatie Bureau Penerangan Oemoem (AIPO). Sesarengan kaliyan punika, Agus Salim mlebet wonten ing donya pulitik minangka pandhéganipun Sarékat Islam.

Karyanipun Agus Salim 
Karya-karya ingkang sampun dipundamel déning Agus Salim inggih punika
 Riwayat Kedatangan Islam di Indonésia.
 Dari Hal Ilmu Quran.
 Muhammad voor en na de Ijrah.
 Gods Laatste Boodschap.
 Jejak Langkah Haji Agus Salim (Kumpulan karyanipun Agus Salim ingkang dipunkompilasi kolèganipun, Oktober 1954).
 Menjinakkan Perempuan Garang (pertalan saking The Taming of the Shrew karyaipun Shakespeare)
 Cerita Mowgli Anak Didikan Rimba (pertalan saking The Jungle Book karyanipun Rudyard Kipling)
 Sajarah Dunia (karyanipun E. Molt)

Karir Pulitik 
Wonten ing taun 1915, Agus Salim mlebet wonten Sarèkat Islam (SI) déné anjawat pemimpin kaping kalih, sasampunipun H.O.S. Tjokroaminoto.
Lelampahanipun Agus Salim kanthi ngupadosaken perjuwangan kamardikan RI kados ta:
 Anggota Volksraad (1921-1924).
 Anggota panitiya 9 BPUPKI kanthi nyawisaken UUD 1945.
 Menteri Enèm Luar Negeri Kabinet Sjahrir II 1946 tuwin Kabinet III 1947.
 Ingkang murwani gegayutan diplomasi Indonésia kaliyan negari-negari Arab, mliginipun wonten Mesir ing taun 1947.
 Menteri Luar Negeri Kabinet Amir Sjarifuddin 1947.
 Menteri Luar Negeri Kabinet Hatta 1948-1949.

Cathetan suku 

Lair 1884
Pati 1954